Afkondigings - NG Kerk Somerset-wes
Die GEBEDSGROEP kom elke Woensdag in die komiteekamer bymekaar van 09:00 – 10:00.
021-852 1912 / 082 778 1510
Afkondigings Sondag 18 Februarie 2018
Afkondigings Sondag 18 Februarie 2018 2
GETUIENISSONDAG 09:00 – 2DE LYDENSWEEK
Baie welkom by die erediens vanoggend in die Omgee-gemeente Somerset-Wes. Dit is vandag ons jaarlikse Getuienissondag en ons verwelkom graag vanoggend vir Prof Nico Koopman van die Kweekskool op Stellenbosch wat die Woordbediening vir ons sal waarneem. Met ons spesifieke fokus op die getuienistaak van die kerk vandag, maak ons ook van die geleentheid gebruik om u weer blootstelling te gee aan al die projekte van Helderberg Uitreik. U is baie welkom om op u eie tyd deur die lysie te werk en te besluit waarby u betrokke wil raak.
Aanderediens 18:30 – PATMOS
Ons nooi jou uit na ons baie informele en interaktiewe aanddiens vanaand in Patmos. Gawes en talente kan slegs nuttig en bruikbaar wees met die regte gesindheid in die draer van hierdie gawes en talente. Ons praat saam oor wat die Here verwag van ons almal vir wie Hy só toerus.
Me Cora vd Veen, herstel na skoueroperasie.
Ds Klasie Steenkamp, Mediclinic, intensiewe sorgeenheid.
Mnr Marius Bergh, knie-operasie.
Me Paula Cooke, herstel tuis na operasie.
Mnr Andries Cronjé, sterk tuis aan by sy huis in Ruimtepark.
Me Annette Stander, Stormhavenpark 65, met die versorging van haar man, Hennie.
Me Johlene van Deventer, sukkel met haar gesondheid.
Me Hannetjie Dorfling se broer wat ernstig siek is.
GETUIENISSONDAG: 18 Februarie
Prof. Nico Koopman van Stellenbosch Teologiese Fakulteit sal as spreker optree by die oggenddiens om 09:00 en u word vriendelik uitgenooi na die geleentheid.
Indië uitreik 2018
Datum: 12-28 Maart 2018
Kostes: ± R17 000-00 teen huidige rand/dollar waarde.
Ingesluit alle vliegtuigkaartjies, treinkaarties, huurmotors en akkommodasie.
Alle voornemende uitreikers na Indië onthou asb die sluitingsdatum is
16 Feb 2018. Daarna word die finale reis- en verblyfreëlings getref.
Lees gerus meer in Indië Uitreik 2018.
Elkeen wod vriendelik uitgenooi na ons eerste byeenkoms op Dinsdag 20 Februarie om 10:00-11:00 in Patmos. Ons gesels oor hoe ons betrokke kan wees by sieke- en bejaardesorg binne ons gemeente. Elkeen se bydrae, hoe gering ookal, is altyd welkom.
Mariana Miles (021) 850-2229 083 529 1884
U word hartlik uitgenooi deur die vroue van die NG Kerk Hottentots-Holland om deel te neem aan die program vir die Wêreldbiddag vir Vroue.
Hierdie jaar vind dit plaas op 2 Maart 2018 om 10:00 in NG Kerk Hottentots-Holland, h/v Gordon- & Cloentebergstraat.
Dit is ons wens dat daar soveel vroue moontlik van al die kerke sal daalneem aan die pogram, bv. as lesers.
Die ander belangrike datum is 22 Ferbruarie om 10:00, vir ‘n oefensessie in die kerk.
NAVRAE: Cecile Perold 074 0555 062 / 021 851 8657
24 FEBRUARIE 2018 VANAF 09:30-13:00
TEN BATE VAN PROJEK 2019-FONDS
Kom en geniet padkos (soos in die ou dae) saam met ons langs die pad (onder bome en sambrele as die weer dit toelaat – andersins in die saal).
Elkeen pak sy eie padkos in die boks (word voorsien) volgens smaak en betaal daarvolgens (slegs kontant).
Die volgende padkos sal beskikbaar wees: varsgebakte brood, muffins, frikkadelle, hardgekookte eiers, samoosas, pasteie, vrugte, plaatkoek, koffie/tee.
Bring gerus eie opvoustoele en tafeltjies indien verkies.
Donasies in die vorm van bestanddele sal baie welkom wees. Handig asb in by kerkkantoor teen Woensdag 21 Februarie.
Kontakpersoon: Marie Cilliers (082 9564535)
Huis PAM Brink / Esperanza Versorgingsdiens vir Bejaardes
Verkiesing van nuwe Beheerraad
Een van die groot uitdagings wat Badisa en ander organisasies wat maatskaplike en soortgelyke versorgingsdienste aanbied deesdae ondervind, is om die vlak van kundigheid van beheerraadslede by tehuise en inrigtings te behou en te verhoog. Ons betree nou die seisoen waar beheerrade herkies word of waar mense uittree uit beheerrade. Daarom wil die moderatuur u graag hiermee versoek om asb lidmate met kundigheid op die vlak van bestuur, leierskap, regsgeleerdheid, finansies, eiendomme en menslike hulpbronne aan te moedig om hulleself beskikbaar te stel om op beheerrade te dien. Die impak van kundige mense kan ‘n deurslaggewende rol speel in die sukses van Badisa se programme. Hiermee versoek ons enige vrywillige persoon wat sou belangstel om op die Beheerraad van die BADISA program te dien, om die voorgeskrewe nominasievorm by Mev. Mulder van Huis Esperanza (Tel. 021 – 854 7393) af te haal. Vorms moet voor/op 5 Maart 2018 om 13:00 by bg persoon ingehandig word.